જીએસટીના અમલીકરણ બાદ તેની સૌથી ઘાતક અસર સુરતના કાપડ ઉદ્યોગ ઉપર જોવા મળી છે, જોકે જીએસટીના અમલ પછીના 18 મહિના પછી પણ સુરતના કાપડ ઉદ્યોગના વીવિંગ અને પ્રોસેસિંગ સેક્ટરના મળીને 1500 કરોડથી વધુની ક્રેડિટ રિફંડ આપવામાં સરકાર નિષ્ફળ રહી છે, આગામી 22મી ડિસેમ્બરના જીએસટી કાઉન્સિલની બેઠક મળવાની છે ત્યારે સુરતના સ્થાનિક ઉદ્યોગકારો દ્વારા અટકી પડેલા ક્રેડિટ રિફંડ અંગે વડાપ્રધાન મોદી સમક્ષ રજૂઆત કરવામાં આવશે હોવાનું જાણવા મળ્યું છે.